கேள்வி: கௌரி ஜாக் என்பது என்ன?
பதில்: கௌரி ஜாக் (Gauri Jog), ஒரு கதக் நடனக் கலைஞர்; நடன இயக்குநர் மற்றும் சிகாகோ சேர்ந்த ஆராய்ச்சி அறிஞர் ஆவார். இவர் கதக் நடனத்தை பயின்று வருகிறார். மேலும் லக்னோ மற்றும் ஜெய்ப்பூர் கரானாவின் நிபுணத்துவம் பெற்ற நடனக் கலைஞராக கருதப்படுகிறார். இவர், 1999 முதல் ''இந்தியன் டான்ஸ் ஸ்கூல்'' என்கிற நடனப்பள்ளியை நடத்தி வருகிறார்.
கேள்வி: கௌரி ஜாக் - ஆரம்பகால வாழ்க்கை மற்றும் பின்னணி பற்றி விளக்கவும்.
பதில்: கௌரி ஜாக் 1970 இல் நாக்பூர் பிறந்தார். மேலும் லக்னோ கரானாவின் குரு மதன் பாண்டேவிடம் இருந்து தீவிரமான, பயிற்சியைப் பெற்றார். இவரது குரு, தாள அடிச்சுவடுகளையும் அதன் வரிசைமாற்றங்களையும் வலியுறுத்தினார். அபிநயம் கலைக்கு பெயர் பெற்ற ஜெய்ப்பூர் கரானாவின் லலிதா ஹர்தாஸிடமிருந்து கதக் நடனத்தையும் பயின்றார். மும்பையைச் சேர்ந்த மதுரிதா சாரங்கிடமிருந்தும் கற்றுக் கொண்டார். இவர் தனது 5வது வயதில் நடனப் பயிற்சியைத் தொடங்கினார், மேலும் 7 வயதாக இருந்தபோது தனது முதல் அரங்கேற்றத்தைச் செய்தார். கௌரி ஜாக், நாக்பூர் பல்கலைக்கழகம் அறிவியல் துறையில் உள்ள ஊட்டச்சத்து மற்றும் கல்வியில் பிரிவில் முதுகலைப் பட்டம் பெற்றார். பண்டிட் பிர்ஜு மகாராஜ் உட்பட இந்தியாவைச் சேர்ந்த பிரபல கதக் குருக்களின் ஏராளமான பட்டறைகளில் கலந்து கொண்டார். இவர் லக்னோ மற்றும் கதக்கின் ஜெய்ப்பூர் கரானா ஆகியவற்றின் கலவையைப் பயிற்சி செய்கிறார். இவரது, திறமை, நல்ல கல்வி பின்னணி மற்றும் கற்பிப்பதில் ஆர்வம் ஆகியவை வெற்றிகரமான நடன கலைஞராகவும், நடன இயக்குனராகவும், நடனப் பள்ளியின் இயக்குநராகவும் இருக்க உதவியது என்று குறிப்பிட்டுள்ளார்.